[{"text_idx": "#000001", "text": "Cafodd gwasanaeth bws sy\u2019n cynnig mwy o wasanaethau ac integreiddio gwell rhwng teithwyr ei lansio\u2019n swyddogol yn Nant Peris ym Mharc Cenedlaethol Eryri dydd Gwener (8 Gorffennaf)."}, {"text_idx": "#000002", "text": "Mae Trafnidiaeth Cymru wedi bod yn gweithio mewn partneriaeth agos a\u0302 Chyngor Sir Gwynedd i wella hen wasanaeth bws Sherpa\u2019r Wyddfa. Mae\u2019r \u2018Sherpa\u2019r Wyddfa\u2019 newydd ei frandio wedi bod ar waith yn yr ardal dros yr wythnosau diwethaf, gan ddod a\u0302 thwristiaid a phobl leol i mewn i\u2019r Parc Cenedlaethol a helpu i leddfu tagfeydd ar y ffyrdd."}, {"text_idx": "#000003", "text": "Gydag amserlen haf newydd ar waith sy\u2019n darparu gwasanaethau amlach, mae Sherpa\u2019r Wyddfa yn cynnig opsiynau gwell i gwsmeriaid ac yn eu hannog i ddefnyddio trafnidiaeth gyhoeddus wrth deithio ar hyd a lled Parc Cenedlaethol Eryri."}, {"text_idx": "#000005", "text": "Dywedodd y Cynghorydd Dafydd Meurig, Aelod Cabinet dros yr Amgylchedd yng Ngwynedd: \u201cMae\u2019r datblygiadau i\u2019r gwasanaeth yn rhagorol ac maent eisoes yn helpu i sbarduno newid ymddygiad gan fod mwy a mwy o bobl yn dewis gadael eu ceir yng nghyfleusterau parcio a theithio\u2019r Parc Cenedlaethol ac yn neidio ar y bws i fynd a\u0302 nhw allan am ddiwrnod o antur.\u201d"}]